
 GRAD ZADAR – UPRAVNI ODJEL ZA GOSPODARENJE GRADSKOM IMOVINOM
Izvješće o provedenom savjetovanju sa zainteresiranom javnošću o Nacrtu prijedloga Odluke o zakupu i kupoprodaji poslovnog prostora.
	Br.
	Naziv sudionika
	 Načelne primjedbe na predloženi nacrt
	Status odgovora
	 Odgovor

	1.

	Anonimni sudionik 
	Predlaže se uvrstiti u tekst Odluke o zakupu i kupoprodaji poslovnog prostora u vlasništvu Grada Zadra odredbe koje se odnose na funkcioniranje poslovnog prostora unutar kojeg se nalazi bankomat.

	Ne prihvaća se.
	Prijedlog nije usvojen iz razloga što se odredbama svake pojedinačne Odluke o provođenju javnog natječaja za zakup poslovnog prostora reguliraju uvjeti koji su specifični za točno određeni poslovni prostor, pa i u slučaju kad poslovni prostor sadrži u sebi bankomat tako da uvođenje takvih odredbi u ovu Odluku nije potrebno. 
 

	2.

	Anonimni sudionik 
	Predlaže se da se u tekst  Odluke o zakupu i kupoprodaji poslovnog prostora u vlasništvu Grada Zadra uvrsti mogućnost sklapanja ugovora o zakupu poslovnog prostora na razdoblje od 10 (deset) godina.
	Ne prihvaća se.
	 Prijedlog nije usvojen iz razloga što Grad Zadar smatra da je odredbama  Odluke o zakupu i kupoprodaji poslovnog prostora u vlasništvu Grada Zadra već postignuta razina pravne sigurnosti i financijske isplativosti investicije zakupnika te da je razdoblje od 5 (pet) prihvatljivo razdoblje na koje se ugovor o zakupu sklapa. Osobito se ističe da većina zakupnika poslovnih prostora u vlasništvu Grada Zadra nakon prvih 5 (pet) godina,  sklapa ugovore o zakupu na idućih 5 (pet) godina jer odredbe Odluke i Zakona o zakupu i kupoprodaji poslovnog prostora omogućuju sklapanje novog ugovora o zakupu bez provođenja javnog natječaja, naravno uz ispunjavanje određenih uvjeta i suglasnu ugovornu volju obiju ugovornih strana. 

